**Ахуыргæнæг –Томайты Р.**

**Темæ:** **Сочинени-радзырд Тугъанты М. ныв « Цоппай»-мæ гæсгæ . 11 кълас**

***Эпиграф: « Куы нал зонæм нæ ивгъуыд , нæ истори, уæд нын нæ уыдзæн фидæн дæр»***

|  |  |
| --- | --- |
| **Ахуыргæнæджы архайдтыты нысан** | Ныхасы рæзтыл куыст. Орфаграфион æмæ пунктуацион зонындзинæдтæ фидар кæнын. Пълан аразын текстмæ, 3 цæсгомæй ныхас хæссын. |
| **Урочы тип.** | Ныхасы рæзтыл куыст. |
| **Ахуырадон архайд** | **Предметон:** тексты структурæ зонын,архайды æрфыст; *зонын куыстæн аргъ кæнын*, пайда кæнын фæрсагмитæ æмæ миногмитæй, аразын хи радзырд -æрфыст нывмæ гæсгæ.  **Метапредметон:** бамбарын кæнын урочы нысаны ахадындзинад; æвзарын раст аналитикон нысан, хынцинæгтæ,кæрæдзимæ раст фарстытæ дæттын, кæрæдзийы хъуыдытæм лæмбынæг хъусын æмæ коммуникативон уæвын.  **Удгоймагон:**  æвзаджы эстетикон ахадындзинад зонын; сæрыстырдзинад хъуамæ гуыра алы сывæллонмæ дæр йæ мадæлон æвзаг ахуыргæнгæйæ; хъахъхъæнын мадæлон æвзаджы сыгъдæгдзинад, куыд национ культурæ хæссæг; тырнын ныхасы хъæздыгдзинадмæ. |
| **Ахуырадон методтæ æмæ формæтæ** | Архайдон-практикон метод; мадæлон æвзагыл раст дзурын, хъæндзинæдтæм хъус æрдарын; индивидуалон, фронталон, къордгай архæйдтытæ. |
|  |  |
| **Урочы фæлгонц** | Ноутбук, мультимедион проектор, экран |
| **Цæстуынгæ æрмæг** | презентацитæ,сывæллæттæ кæй бацæттæ кодтой ахæм равдыстытæ. |
| **Сæйраг æмбарынад** | Ныхасы аивадон стиль |

**Урочы структурæ**

|  |  |  |  |  |
| --- | --- | --- | --- | --- |
| **Урочы этаптæ** | **Хæслæвæрдтæ,фæлтæрæнтæ, ахуырадон æмæ хъомыладон компоненттæ** | **Ахуыргæнæджы архайд** | **Скъоладзауты куыст** | **УАА(УУД)** |
| **1.Мотиваци æмæ актуализаци ахуырадон архæйдтыты.** | Дзырдуатон-иллюстративон радзырд беседæйы элементтимæ. Презентацитæм æркаст,урочы этапты хынцгæйæ. | Бакусын эпиграфы хъуыдыйыл.  -Цæмæн хъæуы адæймаджы йæ истории?  Скъоладзауы радзырд (рагацау бацæттæгонд) нывгæнæджы тыххæй | Кæсынц презентацимæ, архайынц ахуыргæнæгимæ диалоджы. | **Зонынадон:**  æххæст кæнынц ахуырадон-зонынадон архæйдтæ.  **Регулятивон:**  хынцынц сæ размæ цы хæс сæвæрдтой, уый. |
| **2.Сбæрæг кæнын зындзинæдтæ æмæ куысты аххоссæгтæ.**  **Мотиваци** | Эвристикон беседæ | Проблемон, аналитикон бахыгъд, фарстытæм гæсгæ :  -Цавæр афæдзы афон æвдыст цæуы нывы?Куыд æй базыттат?  -Кæм цæуы архайд?  -Чи у сæйраг персонаж?  -Куыд равдыста нывгæнæг адæмы зæрдæйы уаг? Æрфыссут сын сæ дарæс, сæ цæсгæмтæ, сæ удыхъæд.  - Зæгъут –ма , куыд равдыста автор пейзаж?  -Нывгæнæг цавæр рагон ирон æгъдауыл дзуры нывы? Куыд ма ис схонæн ныв? Æрфыссут сæ.  -Кæдæм кæсынц адæм?  -Цæмæн хуыйны ныв «Цоппай»?  -Куыд хъуыды кæнут, цæмæн æй сныв кодта? (Йæ сæйраг хъуыды?) **Ахуыргæнæджы раныхас** :  «Цоппай» – Тугъанты Махарбеджы ацы ныв æмæ иннæ нывтæ сты фыдæлты зонд æмæ царды рæстдзинад. Нывы æвдыст цæуы рагон ирон æгъдау: чи –иу фæзиан , уымæн стыр кады хос уыд цоппай. Уыцы æгъдау æххæстгæнæг та уыдысты зианмæ æрцæуæг адæм. Рагæй нал федтам мах ацы рагон æгъдау æмæ уый ууыл дзурæг у, национ традицитæй иуæй- иутæ кæй нал сты. Царды домæнтæм гæсгæ рохуаты аззадысты. Адæймагæн та йæ царды фæндаг куы фæвæййы, уæд æргом зæгъын хъæуы æвзæрæй –æвзæр, хорзæй-хорз.Уый æмхыгъд нал зонæм хорз, фæзминаг æгъдæуттæ дæр.Фыдæлты намыс, сæ уды сыгъдæгдзинад цæмæй сæфт ма уа – ууыл уыд Тугъанты Махарбеджы сагъæс. Йæ курдиат арф уидæгтæй баст у адæмы царды историимæ, йæ дунеуынынадимæ. Нывгæнæг йе сфæлдыстады æвдисы цин æмæ хъыгтæ, йæ уарзондзинад йæ гыццыл райгуырæн бæстæмæ. | Сæ хъуыдытæ дзурынц, æрхæссынц дæнцæгтæ,хатдзæгтæ кæнынц. Историимæ сбæттынц сæ хъуыдытæ. | **Зонынадон:**  аххосæгтыл æрдзурынц, хатдзæгтæ.  **Регулятивон:**  бамбарынц сæ зонындзинæдтæ бирæ кæй не сты.  **Коммуникативон:**  дæттынц фарстытæ, цæмæй хъæугæ информаци базоной |
| **3.Нысанæвæрд æмæ зын уавæрæй рахызт.** | Рагацау бацæттæгонд æрмæгæн анализ скæнын. | Урочы нысан сбæрæг кæнынц. Cывæллæттæ бацæттæ кодтой докладтæ Тугъанты Махарбеджы сфæлдыстады тыххæй*.*  *-* Нырыккон иртасæг æмæ аивады дæсны Цæгæраты Валери Тугъанты Махарбеджы нывты фæдыл фиппайы, зæгъгæ, автор уыдоны фæрцы «хъавы нæ зæрдыл æрлæууын кæнын, æппæт адæмтæн дæр кæй ис, алкæмæн йæхи хъысмæтмæ гæсгæ, ирвæзынгæнæн фæндаг». Æвæццæгæн, Тугъаны-фырты «Цоппай» æцæг чи у, чи нæ ферох ис, фыдæлтыккон иудзинады уыцы формулæ нæ хъуыдæджы сног кæныны фæрæз.  ***Нывыл куыст.*** *«Цоппай».*  Филологон наукæты кандидат Мамиаты Изетæйы цæстæнгас нывы æрфыстмæ: «Нывы уынæм, дæрдтыл чи ныззылдис, адæмы ахæм æнгом рæнхъ: сылгоймагæй-нæлгоймагæй, къæйттæ-къæйттæй, тæрккъæвда æмæ арвы цæлхъытæ ницæмæ даргæйæ, æрвдзæфмæ дæрддзæфгомау хаххыл «цоппай» кæнынц. Фыдæлтыккон фæткмæ гæсгæ, ис се ‘хсæн фæндырдзæгъдджытæ дæр. Нывы бæрæгастæу, дыууæ пæлæхсар бæласы бын галуæрдоны – Хуыцауы «хорзæх» кæй баййæфта, уыцы «æвзæрст» адæймаджы мард. Галтæ кæм æрлæууыдысты, уым мигътæй æмæхгæд арвы тыгъдад Уациллайы цирхъы рæхуыстæй цæхæртæ акалдта, æмæ æрвхуыз рухсдзоны æрдæгмæ разынди бардуаджы тызмæг цæсгом, йæ сæрыл – тахъа, цыргъаджы фистон нылхъывта йæ армы. Æрвæрттывдæй кæрдæгджын лæгъз къуылдым æгасæй ныррухс и, йæ алыварс æрзылди цоппайгæнджыты егъау зиллакк, афтæ егъау, æмæ нæм йæ кæрон нæ зыны. Сæ сæрмæ уæлиаугомау æрæнцади сæнтсау мигъты саст тæлм, Уациллайы карз риуыгъдтытæй ранæй рæтты цæрдхуынкъ фæцис, æмæ дзы арвæрттывды зынг фæттæ алырдæм ныкъæдзтæ сты. Цоппайгæнджыты æнæнымæц рæнхъы алы сурæт дæр у бæстон фыст, хицæн кæнынц сæ дарæс, цæсгомы æнгас, сæ лæудæй (кафты сæ чи цы бынат ахсы æмæ куыд змæлы, уымæй). Сæ цæсгæмттæ ныйирд сты, мигъты скъуыдты æхсæнтæй сыл цы рухс хауы, уымæй; сæ райст-бавæрд фæлыст – морæ, сырх, бур, æрвхуыз æмæ кæрдæгхуыз тæппытæй зыны. Уыцы хуызджын ирд тæппытæ саудалынг арвы уадздзагимæ куы æрæмных кæнай, уæд нæм афтæ фæкæсдзæни, цыма нывгæнæг адæмы æнгом зылдмæ сæрмагондæй хъавы нæ цæстæнгас аздахын: ома æрдзы тыхы ныхмæ хицæнтæ æмæ иугæйттæй кæй нæ лæууынц, уый хорз у, иумæ сын суанг арвы гæрæхтæй дæр ницы тас у».  . | ***Фарст:***  1. Иу ныхасæй куыд фæнысан кæндзыстæм нывы идейæ? (Адæмы иудзинады – сæ уæлахиз.) | **Зонынадон:**  Ахуыргæнæг æмæ се мбæлттæй цы информации фехъуыстой, уымæй пайда кæнынц.  **Регулятивон:**  Архайынц пъланмæ гæсгæ. |
| **4Сфæлдыстадон куыст.** | Ног ахуыры мадзæлттæ æмæ æмбарынад.    Сочиненийы цæуыл дзурдзысты, ууыл æрдзурын. | **Къордгай куыст:**  **Хæстæ***.* Бацæттæ кæнут дзуæппытæ фарстытæн  **1 къорд.**  -Радзурут пъланмæ гæсгæ, куыд арæзт у ныв:  а) сæйраг архайджытæ кæм сты, раззаг пъланы?  æ) дыккаг пъланы та?  б) нывы фæстаг фоны та цы уынут?  ***2* къорд-** Уæ хъус æрдарут алы лыстæг æрфыстытæм дæр. Куыд сæ спайда кодта нывгæнæг?.  **3 къорд***.*  -Цавæр хуызтæй пайда кæны нывгæнæг? Цæмæ нæ цæттæ кæны нывгæнæг?  **Пъланы арæзт. (Хуызæг)**  1.Нывы темæ.  2.Нывы æрфыст  3.Нывгæнæджы дæсныдзинад: хорз композици, аив æрфыстытæ, нывы колорит .  4.Йæ сæйраг хъуыды.  Сывæллæтты сразæнгард кæнын куыстмæ. | Ахуыргæнæджы æххуысæй аразынц пълан сочиненимæ | **Зонынадон:** Ныр та ахуыргæнæг кæнæ ахуырдзаутæй исчи аив кæсы Малиты Васойы æмдзæвгæты циклæйскъуыддзаг.  **1.**  Хъаймæт æрцыд.  Арв зæхмæ смæсты.  Цы йæм уыди – æвирхъау хъæр,  Дон, дымгæ, их æмæ цæхæр –  Æппæтдæр бахъуыдысты хæсты.  Арц фестад Уацилла, зынг арц!  Йæ къах къæдзæхы тигъыл скъуыры, –  Нæргæ мæйдары сау хъуымац  Цырен кæлмыты ‘взагæй скъуыны.  Æнамонд адæм!  Кафут, зарут,  Табу кæнут,  Цоппай кæнут!  Фæлыгъд кæддæр тæргай уæ уд,  Æмæ йæ ныр уæ сæфты ссарут.  Цæмæй сæ зыны кафой адæм,  О, уымæн цас хъару хъæуы!  Æвæццæгæн,  Йæ бындур цардæн  Ныфс æмæ зарæгыл лæууы.  Кæсынц æмæ хъусынц  **Регулятивон:**  Рæдыдтытæ бахынцын,спайда кæнын ног зонындзинæдтæй сæ размæ æвæрд хæс ахицæн кæнынмæ.  **Коммуникативон:**  Иумæйаг, къордгай куысты пайда сын бамбарын кæнын |
| **5.Бахыгъд** | Аразынц цыбыр æрфыст пъланмæ гæсгæ, фысгæ куыст | **Дзырдуатон-фразеологион куыст:**  **Хъаймæт**– дунейы сæфт, страшный суд.  **Зонды дойны сæттын** – утолять жажду знаний (ума).  *.* | Дæттынц сæргонд сæ радзырдтæн, фыссынц нывæцæн. | **Регулятивон:**  сывæллæттæ,сæ кармæ гæсгæ, цы зонындзинæдты дзæкъул сæм ис , уый фаг у æви нæ , уымæн аргъ кæнынц. |
| **6.**  **Зонындзинæдты системæ, рефлексии.** | **Музыкалон хай.**  Ахуырдзаутæ радгай байхъусдзысты Хосроты Тотырбеджы музыкæйæ скъуыддзæгтæм æмæ фæлвардзысты базонын, уæлдæр цы сюжеттыл цыдис ныхас, уыдонæй кæцыйы бындурыл фыст у, уый. Раст дзуапп куы ссарой, уæд та раттын хъæудзæни ног хæс: цæмæ гæсгæ сбæлвырд ис иу кæнæ иннæ музыкалон сюжет.  Уæлдай бæстондæр æрдзурдзысты симфонион эскиз «Цоппай»-ыл. Бафиппайын ын хъæудзæни йæ дывæрццыг уаг: æвзæры реалон цауы (арвæрцавд) æмæ йæ мифологион мидисы . | 1. Цавæр сæрмагонд мадзæлттæй пайда кæнынц аивады алы къабæзты (поэзи, нывкæнынад, скульптурæ, музыкæ, балет, оперæ æмæ а. д.)? 2. Цы хуызы агайынц адæймаджы æнкъарæнтæ поэзи, нывкæнынад, музыкæ? Аивады ацы хуызтæй уæм кæцыйы хъомыс фæкасти тыхджындæр, ахадгæдæр æмæ цæмæн? 3. Цы уацмыстыл цыди ныхас, уыдоны æдде уæ зæрдыл æрлæууын кæнут, аивады алы дæснытæн (фысджытæ, нывгæнджытæ, композитортæн æмæ а. д.) иумæйаг цы темæтæ (сюжеттæ) систы, ахæмтæй иу цалдæр. Уæ удыхъæды рæзтæн цы ахъаз сты? (Аивады алы дæснытæ: нывгæнæг, скульптор, композитор, фыссæг, кино- кæнæ театры режиссер æмæ а. д. иу темæйыл куы бакусынц, уæд се сфæлдыстадон гæнæнтæ ноджы æххæстдæрæй сбæлвырд вæййынц. Уæд адæймаг цыма нæртон куывды фæбады: йæ æнкъарæнтæ парахатæй райхæлынц, йæ зонындзинæдтæ кæнынц фылдæр æмæ тыхджындæр.) | Дзуапп дæттынц фарстытæн, бæрæг кæнынц цы зонындзинæдтæ райстой, уыдоны бæрц.**Фæрстытæ æмæ бакусинæгтæ:**   1. Цавæр у ацы поэтикон скъуыддзаджы пафос? 2. Куыд æвдыст цæуынц æрдзы абухыны нывтæ? Абарут сæ Тугъанты Махарбеджы нывимæ. 3. Куыд æмбарут ацы ныхæстæ?   – Арц фестад Уацилла, зынг арц!  – Фæлыгъд кæддæр тæргай уæ уд, Æмæ йæ ныр уæ сæфты ссарут.   1. Уæ хъус æрдарут, æрдз удджынæй æвдисыны мадзæлттæм, уæ тетрæдтæм сæ рафыссут. Сæ мидис сын рафæлгъаут. 2. Зæгъут цавæр мыртæ фæлхат цæуынц (аллитераци) ацы поэтикон уацмысы æмæ цы нысанимæ? (Мыртæ *хъ, къ, ц* -йы фæлхатæй нæ хъустыл уайынц арвы æвирхъау цæлхъытæ æмæ æрвæрттывды цъæхснаг къæрццытæ, мыртæ *с, з*«фæзмынц» тæрккъæвдайы сæх-сæх.) 3. Куыд уæм кæсы, ис афтæ зæгъæн, Малиты Васойы ацы æмдзæвгæ ныв «Цоппай»-ы æрмæст дзырдон вариант у, сæ мидис æмхалдих у, зæгъгæ? 4. Цавæр поэтикон рæнхъытæ сбæззиккой Тугъанты Махарбеджы ацы нывмæ эпиграфæн? (Къоста: «Цæйут æфсымæртау раттæм нæ къухтæ Абон кæрæдзимæ.»)   Цæмæй актуалон сты абон Тугъанты Махарбеджы нывтæ æмæ сæ поэтикон интерпретаци Малиты Васойы æмдзæвгæты циклы? | **Регулятивон:**  Аргъ кæнынц сæ куыстæн.  **Коммуникативон:**  Сæ хъуыдытæ дзурынц,дæнцæгтæ хæссынц. |

**Хатдзæгтæ.**

Сочинениты конкурс.